PATVIRTINTA Vilniaus darželio – mokyklos direktorės

2018 m. kovo 20 d.

įsakymu Nr. V- 41

 **MOKINIŲ PRIĖMIMO Į MOKYKLĄ KOMISIJOS DARBO TVARKOS APRAŠAS**

# BENDROSIOS NUOSTATOS

1. Vilniaus darželio – mokyklos ,,Dainorėliai“ Mokinių priėmimo į mokyklą komisijos (toliau– Komisija) darbo tvarkos aprašas (toliau – Aprašas) nustato mokinių priėmimo į Vilniaus darželį-mokyklą ,,Dainorėliai“ tvarką.
2. Komisija savo veikloje vadovaujasi Vilniaus miesto savivaldybės priėmimo į bendrojo ugdymo mokyklas tvarkos aprašu, patvirtintu Vilniaus miesto savivaldybės tarybos 2018-02-28 sprendimu Nr. 1-1366 ir šiuo Aprašu.
3. Komisijos darbas grindžiamas kolegialiu klausimų svarstymu, teisėtumo, objektyvumo ir nešališkumo principais.
4. Komisijos sudėtį, kurią sudaro pirmininkas, sekretorius ir nariai, ir jos darbo tvarką (toliau – Tvarka) tvirtina įsakymu mokyklos direktorius.

# KOMISIJOS FUNKCIJOS

1. Komisija sudaro mokinių sąrašus, paskirsto mokinius į klases, komplektuoja naujai atvykusius mokinius į mokyklos klases.
2. Komisija, po kiekvieno posėdžio praėjus ne daugiau kaip dviem darbo dienoms, skelbia preliminarius mokinių sąrašus mokyklos interneto svetainėje <http://www.dainoreliai.lt>
3. Kartu su preliminariu priimtų mokytis į mokyklą mokinių sąrašu mokyklos interneto svetainėje skelbia informaciją apie priimtus sprendimus (patenkintus, nepatenkintus, nenagrinėtus prašymus).

# KOMISIJOS POSĖDŽIAI

1. Pagrindinė Komisijos veiklos forma yra posėdžiai.
2. Komisijos posėdžiui vadovauja Komisijos pirmininkas, o jeigu Komisijos pirmininko nėra – jo paskirtas kitas Komisijos narys.
3. Komisijos pirmininkas:
	1. vadovauja Komisijos darbui ir atsako už jai pavestų funkcijų atlikimą;
	2. šaukia Komisijos posėdžius;
	3. prireikus duoda kitiems nariams pavedimus atlikti išsamesnį svarstomų klausimų tyrimą, parengti jų įvertinimą;
	4. priima sprendimą dėl papildomos informacijos pateikimo iš prašymo teikėjo;
4. 5.atsako už priimtų sprendimų skaidrumą;

10.6. prireikus kreipiasi teisinės ar kitos pagalbos į mokyklos direktorių;

10.7. pasirašo Komisijos posėdžių protokolus;

1. Komisijos sekretorius:
	1. rengia Komisijos posėdžių medžiagą (darbotvarkes, protokolinių nutarimų projektus, kitą medžiagą);
	2. sutvarkytą komisijos dokumentaciją atiduoda mokyklos archyvui.
2. Komisijos nariai:
	1. dalyvauja komisijos posėdžiuose;
	2. nagrinėja asmenų prašymus mokytis;
	3. sudaro norinčių mokytis asmenų suvestinę pagal kriterijus;
	4. prireikus kreipiasi į prašymo teikėjus dėl informacijos apie pirmumo kriterijus pateikimo;
	5. vadovaujantis Priėmimo į Vilniaus miesto savivaldybės bendrojo ugdymo mokyklas tvarkos aprašu, patvirtintu Vilniaus miesto savivaldybės tarybos 2017-02-28 sprendimu Nr. 1-1366, nustato šio aprašo 56.9, 66.7, 66.8, 73.7 ir 73.8 punktuose nurodytų kriterijų vertę taškais.

13. Komisijos nariai neturi teisės pasinaudoti ar atskleisti tretiesiems asmenims konfidencialios ar su asmens duomenimis susijusios informacijos, įgytos jiems dirbant Komisijoje.

14. Priėmimo komisijos posėdis yra teisėtas, jei jame dalyvauja ne mažiau kaip du trečdaliai narių. Nutarimai priimami Priėmimo komisijos posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja šiam Aprašui ir kitiems teisės aktams.

1. Komisijos posėdžių grafikas:

15.1. pirmas posėdis vyks 2018-06-04, 09.00 val.

15.2. antras posėdis vyks 2018-06-06, 16.00 val

15.3. trečias posėdis vyks 2018-08-22, 16.00 val.

16. Komisijos posėdžių vieta: dir.pavaduotojo kabinetas.

KOMISIJOS NUTARIMŲ ĮFORMINIMAS

17. Komisijos posėdžiai protokoluojami. Protokole nurodoma posėdžio data, protokolo eilės numeris, posėdžio dalyviai, svarstomų klausimų pavadinimai ir priimti nutarimai. Protokolas turi būti parengtas ne vėliau kaip per 3 darbo dienas po posėdžio. Protokolą pasirašo Komisijos pirmininkas, o jeigu Komisijos pirmininko nėra – jo paskirtas posėdžiui pirmininkavęs Komisijos narys.

# IV.BAIGIAMOSIOS NUOSTATOS

 18. Mokyklos direktorius įsakymu tvirtina į mokyklą priimtųjų asmenų sąrašus,

sprendžia priėmimo metu iškilusius klausimus.

 19. Komisijos veiklos dokumentai (posėdžių protokolai ir kiti dokumentai) saugomi Vilniaus darželio-mokyklos ,,Dainorėliai“ Lietuvos Respublikos archyvų įstatymo (Žin., 1995, Nr. 102389) nustatyta tvarka.

 20. Komisijos posėdžių grafikas ir darbo vieta skelbiami mokyklos interneto svetainėje

http://www.dainoreliai.lt

––––––––––––––––